তবে বিএনপি জামায়াতের ব্যাপারে ‘হ্যাঁ’ ‘না’ কোনটিই না বললেও দলটির সূত্রমতে, বৃহত্তর ঐক্যের স্বার্থে সর্বোচ্চ ছাড় দিতে রাজি আছে বিএনপি। দলের একাধিক সূত্রে জানা গেছে, দলের চেয়ারপারসন খালেদা জিয়ার কারামুক্তির পাশাপাশি বৃহত্তর ঐক্য গঠনে সর্বোচ্চ গুরুত্ব দেয়া হচ্ছে। এবিষয়ে সম্মত হওয়ার দলগুলোর সঙ্গে আলোচনা চলছে। এরবাইরেও কয়েকটি দলের সাথে আলোচনা চলছে। তারাও ঐক্যে আসতে পারে। সেপ্টেম্বর মাসের মধ্যেই ঐক্য গঠনের কাজ সম্পন্ন হবে। অক্টোবরের শুরুর দিকে আনুষ্ঠানিক ঘোষণা করা হবে। এর পরপরই নির্বাচন সংক্রান্ত বেশ কয়েকটি দাবিতে মাঠে নামার পরিকল্পনা হচ্ছে।